Vaatasin nädalavahetusel läbi  2006. aasta alguse teleuudiseid. See oli aeg kui käisid presidendi kandidaatide sõelumise voorud ja Tõnismäel toimus alles teine provokatsioon sini-must-valge lipuga (Böhm, Rebane). Ilmselt kirjutan edaspidi, kuidas Isamaaliit muutis pronkssõduri oma järgmise aasta (2007.) valimiste teemaks ja Andrus Ansip võttis selle neilt üle. Teleuudiste järgi vaadates oli tookord peaminister Andrus Ansip hoopis leebe ja inimlik, ei olnud sellist bravuuritsemist ja muhvilikku "Tule taevas appi!" suhtumist.